CELEX: 62021CN0725
Language: el
Date: 2021-11-30 00:00:00
Title: Υπόθεση C-725/21: Αίτηση προδικαστικής αποφάσεως την οποία υπέβαλε το Vrhovno sodišče Republike Slovenije (Σλοβενία) στις 30 Νοεμβρίου 2021 — SOMEO S.A., πρώην PEARL STREAM S.A. κατά Δημοκρατίας της Σλοβενίας

7.3.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 109/14
            
         
      Αίτηση προδικαστικής αποφάσεως την οποία υπέβαλε το Vrhovno sodišče Republike Slovenije (Σλοβενία) στις 30 Νοεμβρίου 2021 — SOMEO S.A., πρώην PEARL STREAM S.A. κατά Δημοκρατίας της Σλοβενίας
      (Υπόθεση C-725/21)
      (2022/C 109/21)
      Γλώσσα διαδικασίας: η σλοβενική
      
         Αιτούν δικαστήριο
      
      Vrhovno sodišče Republike Slovenije
      
         Διάδικοι στην υπόθεση της κύριας δίκης
      
      
         Αναιρεσείουσα: SOMEO S.A., πρώην PEARL STREAM S.A.
      
         Αναιρεσίβλητη: Δημοκρατία της Σλοβενίας
      
         Προδικαστικά ερωτήματα
      
      
                  1)
               
               
                  Είναι απαραίτητο, προς τον σκοπό του χαρακτηρισμού ξεχωριστού προϊόντος ως «μέρους» καθίσματος για αυτοκίνητα οχήματα κατά την έννοια του κεφαλαίου 94 της Συνδυασμένης Ονοματολογίας που περιλαμβάνεται στο παράρτημα I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), όπως ίσχυε κατά τον χρόνο των πραγματικών περιστατικών της διαφοράς της κύριας δίκης, να μην μπορεί το κάθισμα, χωρίς το ανωτέρω προϊόν, να επιτελέσει την ουσιώδη και κύρια λειτουργία του (υπό την έννοια της δημιουργίας λειτουργικής μονάδας) ή αρκεί το ξεχωριστό μέρος, το οποίο προορίζεται αποκλειστικά για τοποθέτηση σε καθίσματα αυτοκινήτων οχημάτων, να μπορεί να αναγνωριστεί ως μέρος του καθίσματος;
               
            
                  2)
               
               
                  Ασκεί επιρροή η δυνατότητα ανεξάρτητης ή μη ανεξάρτητης γενικής χρήσης των δύο επίμαχων προϊόντων για την κατάταξη ή τη μη κατάταξή τους στη διάκριση 9401 90 80;
               
            
         (1)  Κανονισμός (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ 1987, L 256, σ. 1).